Paġna Lista ta' speċi agrikoli Dan il-katalgu jelenka l-varjetajiet kollha li ż-żerriegħa tagħhom, konformi mal-Artikolu 16 tad-Direttiva msemmija hawn fuq, mhumiex suġġetti — fiż-ŻEE — għal restrizzjonijiet kummerċjali relatati mal-varjetà, ħlief fil-każijiet skont l-Artikoli 16(2) u 18 tad-Direttiva msemmija hawn fuq. Il-katalgu hu maqsum skont l-ispeċi koperti mid-Direttiva. Fi ħdan kull speċi, jew meta meħtieġ sottospeċi, hu jelenka l-varjetajiet skont l-ordni alfabetiku tal-ismijiet tal-varjetajiet aċċettati. Dawn huma: l-ismijiet li bihom il-varjetà hi uffiċjalment ammessa fl-Istati Membri jew pajjiż EFTA; konformi mal-Artikolu 9(2) tad-Direttiva 2002/53/KE, varjetajiet ġodda jistgħu jiġu ammessi fi Stat Membru jew pajjiż EFTA taħt isem wieħed biss. L-istess varjetà tista' tiġi ammessa fi Stat Membru ieħor jew pajjiż EFTA taħt isem differenti, meta ġustifikat biss; l-ismijiet l-oħra li bihom għadha qed tiġi kkummerċjalizzata ż-żerriegħa tal-varjetà (varjetajiet antiki). Biex tiffaċilita, meta żerriegħa ta' varjetà hija kkummerċjalizzata taħt ħafna ismijiet, isem wieħed konvenzjonali jintgħażel. Bħala regola ġenerali, dan l-isem hu l-isem uffiċjali mogħti lill-varjetà fl-ewwel pajjiż magħruf ta' ammissjoni. Id-dettalji kollha fuq il-varjetà huma klassifikati taħt dan l-isem. Għall-ismijiet l-oħra tal-varjetajiet, issir riferenza sempliċiment għall-isem konvenzjonali rilevanti. Il-katalgu jikkonsisti f'erba' kolonni: kolonna 1: "varjetà", kolonna 2: "pajjiż ta' ammissjoni tal-UE", kolonna 3: "pajjiż ta' ammissjoni tal-EFTA", kolonna 4: "Osservazzjonijiet". Kolonna 1 telenka l-ismijiet kollha tal-varjetajiet skont l-ordni alfabetiku. Għall-ismijiet konvenzjonali, l-informazzjoni relatata mal-varjetajiet tingħata fl-erba' kolonni fil-mod spjegat f'paragrafu 5. Għall-ismijiet l-oħra, issir referenza f'kolonna 4 għall-isem konvenzjonali bħall-eżempju li ġej: Fil-każ ta' ismijiet konvenzjonali, l-erba' kolonni jrid ikollhom l-informazzjoni li ġejja rigward il-varjetà: Immedjatament taħt l-isem konvenzjonali, l-ismijiet l-oħra tal-varjetà li bihom ġiet ammessa uffiċjalment fl-Istati Membri jew pajjiż EFTA huma repetuti skont l-ordni alfabetiku b'sing qabilhom, wieħed biss irid jingħata għal kull pajjiż ta' ammissjoni. Għall-ismijiet tal-varjetà li ma ġewx meqjusa, ara 5.3. Kolonni 2 u 3 L-asterisk jidher taħt it-titlu ta' kull Stat Membru jew pajjiż EFTA li jkun ammetta varjetà uffiċjalment. Meta ammissjoni kienet ibbażata esklussivament fuq il-kriterji ta' distingwibilità, stabbiltà jew uniformità u bilkundizzjoni li l-varjetà kkonċernata ġiet ammessa fi Stat Membru ieħor jew pajjiż EFTA skont il-valur tal-kultivazzjoni u l-użu, l-asterisk trid tkun ġo parentesi. F'ħafna każijiet, it-taqsira tal-pajjiż tkun segwita b'numru. Dan in-numru jindika l-persuna responsabbli miż-żamma tal-varjetà fil-pajjiż ta' ammissjoni. L-ismijiet li jikkorrispondu għal dawn in-numri huma inklużi fl-iskeda intitolata "Elenku ta' ismijiet ta' persuna jew persuni responsabbli miż-żamma tal-varjetajiet u tal-awtorità li żżomm il-lista tal-ismijiet ta' dawn il-persuni". Meta "x" tissostitwixxi dan in-numru, dan ifisser li hemm diversi persuni meqjusa bħala responsabbli miż-żamma mill-pajjiż ta' ammissjoni. L-ismijiet tagħhom jistgħu jiġu miksuba mill-awtorità indikata fl-elenku għall-Istat Membru jew pajjiż EFTA kkonċernat. Meta n-numru jew "x" għandhom sing taħthom, dan ifisser li l-persuni konċernati huma wkoll responsabbli miżżamma tal-varjetà għal pajjiżi oħra ta' ammissjoni li għandhom asterisk mingħajr numru jew "x". In-noti mniżżla hawn fuq huma mogħtija fuq il-linja li tikkorrispondi mal-isem li bih il-varjetà kienet ammessa uffiċjalment fl-Istat Membru jew pajjiż EFTA kkonċernat (ara 5.1). Informazzjoni tat-tipi li ġejjin hi mogħtija f'din il-kolonna: plojdija tal-varjetà hi indikata bl-ittri "D" (diplojdi), "P" (poliplojdi jew triplojdi) jew "T" (tetraplojdi), plojdija ta' komponenti, li jġorru ż-żerriegħa u li jarmu t-trab tad-dakkir, ta' pjanti ta' beet (għaz-zokkor u għall-għalf) li jagħmlu ż-żerriegħa hi stabbilita bħal li ġej: il-monoġerma u mulitġerma huma indikati rispettivament bl-ittri "m" u "M", il-varjetajiet ibridi huma indikati bl-ittri "H", ismijiet li mhumiex koperti minn punt 5.1 huma indikati skont l-ordni alfabetiku segwiti mit-taqsira tal-Istat Membru jew pajjiż EFTA fejn l-isem hu użat, isem li mhux permess aktar taħt il-proviżjoni ta' punt 3 jew li ġie korrett, imma li kien imniżżel fl-edizzjoni preċedenti tal-katalgu, hu indikat, għal informazzjoni biss, preċedut mit-taqsira "ant.", awtorizazzjonijiet li jipprojbixxi l-kummerċ ta' żerriegħa ta' varjetà partikolari (ara artikolu 16(2) jew Artikolu 18 tad-Direttiva) huma indikati b' "ex" segwiti mit-taqsira tal-Istat Membru jew pajjiż EFTA u d-data tal-awtorizzazzjoni; jekk din l-awtorizzazzjoni tillimita, l-ittri "lim." iridu jiġu miktuba, meta varjetà hi mħassra mill-katalgu u perjodi għaċ-ċertifikazzjoni u l-kummerċ taż-żerriegħa hu permess taħt l-Artikolu 15(2) tad-Direttiva 2002/53/EC, it-tul ta' dak il-perjodu jrid jiġi indikat bid-data tal-għeluq bl-ittra "f". Informazzjoni oħra tingħata f'lista ta' noti mħejjija għal dan l-iskop.
Extracted from C_013_2019.html